Непосредно након османског заузећа Цариграда 29.05.1453. године и погибије последњег византијског цара Константина XI Драгаша (1449—1453), на Пелопонезу је дошло до велике побуне против његове браће и последњих Палеолога, Томе и Димитрија. Сукоб међу њима био је општепозната ствар и након само годину дана заједничке владавине, довео је 1450. године до практичне поделе Морејске деспотовине. Њихов сукоб и османски напад на Пелопонез онемогућили су их да пошаљу било какву помоћ старијем брату у одбрани Цариграда.